Document ID: 32005R1268

32005R1268
L 201/36
JURNALUL OFÍCIAL AL UNIUNII EUROPENE
REGULAMENTUL (CE) NR. 1268/2005 AL COMISIEI
din 1 august 2005
de modificare a Regulamentului (CEE) nr. 2191/81 privind acordarea unui ajutor pentru achiziționarea de unt de către instituțiile și colectivitățile fără scop lucrativ
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 15,
întrucât:
(1)
Regulamentul (CEE) nr. 2191/81 al Comisiei (2) prevede acordarea unui ajutor pentru achiziționarea de unt de către instituțiile și colectivitățile fără scop lucrativ. Este necesar să se reducă valoarea acestui ajutor, ținându-se seama de reducerea prețului de intervenție la unt și de reducerea corespunzătoare a nivelurilor de ajutor în alte programe de susținere a untului.
(2)
Dată fiind natura beneficiarilor finali ai programului menționat anterior, este necesar să se prevadă un anumit interval de timp între data intrării în vigoare a regulamentului și aplicarea lui, cu scopul de a permite beneficiarilor să se adapteze la noul nivel de ajutor.
(3)
Comitetul de gestionare a laptelui și produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
La articolul 2 alineatul (1) primul paragraf din Regulamentul (CEE) nr. 2191/81, „80 EUR” se înlocuiește cu „60 EUR”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
El se aplică de la 1 septembrie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 august 2005.

Labels: 3
4
17
5